CELEX: 62015FN0074
Language: da
Date: 2015-05-11 00:00:00
Title: Sag F-74/15: Sag anlagt den 11. maj 2015 — ZZ mod Kommissionen

24.8.2015   
            
            
               DA
            
            
               Den Europæiske Unions Tidende
            
            
               C 279/55
            
         Sag anlagt den 11. maj 2015 — ZZ mod Kommissionen
   (Sag F-74/15)
   (2015/C 279/71)
   Processprog: italiensk
   
      Parter
   
   
      Sagsøger: ZZ (ved advokat M. Velardo)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Annullation af afgørelsen om kun at tildele en forhøjelse af godtgørelsen på 20 % vedrørende det engangsbeløb, der er fastsat for vedvarende, total invaliditet i medfør af artikel 14 i den fælles ordning vedrørende risikodækning for ulykker og erhvervssygdomme for tjenestemænd ved De Europæiske Fællesskaber, og erstatning af det ikke-økonomiske tab, som sagsøgeren angiveligt har lidt, samt påstand om, at Kommissionen tilpligtes at betale morarenter.
   
      Sagsøgerens påstande
   
   
               —
            
            
               Annullation af afgørelsen af 26. juni 2014, hvorved Kommissionen tildelte en forhøjelse på 20 % af den godtgørelse, der er fastsat i artikel 14 i den fælles ordning vedrørende risikodækning for ulykker og erhvervssygdomme for tjenestemænd ved De Europæiske Fællesskaber, i den affattelse, der var gældende indtil den 31. december 2006, som følge af de grove fejl i den udtalelse, som blev afgivet af lægeudvalget den 8. januar 2014, for så vidt som sagsøgerens krav ikke heri blev fuldstændigt imødekommet og for så vidt som der heri kun blev fastsat en godtgørelse på 20 %, jf. artikel 14 i den fælles ordning, for skade på det kardio-respiratoriske system, uden hensyntagen til de psykiske problemer og til den funktionelle søvnforstyrrelse, som skyldes en ændring af venstre lateral decubitus.
            
         
               —
            
            
               Kommissionen tilpligtes at betale en erstatning, som efter ret og billighed er opgjort til 50  000 EUR, for det af sagsøgeren lidte ikke-økonomiske tab, der er forbundet med den forsinkede betaling af den tildelte godtgørelse.
            
         
               —
            
            
               Kommissionen tilpligtes at betale morarenter, som den selv beregner af 98  372,51 EUR, for perioden mellem fristen på seks måneder efter fremsættelsen af ansøgningen om forværring og datoen for den effektive betaling af engangsbeløbet, beregnet på grundlag af den af Den Europæiske Centralbank fastsatte rentesats for de vigtigste refinansieringstransaktioner i den pågældende periode, forhøjet med 2 procentpoint.
            
         
               —
            
            
               Kommissionen tilpligtes at betale morarenter, som den selv beregner af det beløb, som fastsættes ved afslutningen af den foreliggende sag, fra datoen for dommen til den dato, hvor effektiv betaling sker, beregnet på grundlag af den af Den Europæiske Centralbank fastsatte rentesats for de vigtigste refinansieringstransaktioner i den pågældende periode, forhøjet med 2 procentpoint.
            
         
               —
            
            
               Under alle omstændigheder tilpligtes Europa-Kommissionen at betale sagens omkostninger.